《送何济川学士知汉州》
宋代·梅尧臣

丞相初得君，有志重儒术。
乃言天下士，徒此古清秩。
遂惩衒鬻人，忝冒十八七。
进君天禄阁，比众为第一。
又荐王张韩，恬可与君匹。
吾侪宜惭羞，空自预朝韠。
欲归无田园，强住枉岁日。
值君乘高轩，西望函谷出。
当时迎长卿，书史传未悉。
车驰及襁负，千万今可诘。
老农喜君来，田租不妄率。
织妇喜君来，缣机当俟毕。
府胥喜君来，督责去暴抶。
疾苦无不求，前人唯法律。
昼锦荣既浮，康民美方溢。
真为丈夫志，岂是名过实。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。